اونون پولو هر ایل ۱۰ فایز آزالیردی. چونکی پوللارینی سیچوووللار یئییردی. حاقیندا دانیشاجاغیمیز آدام یاشادیغی دؤورون ان مشهور و ان زنگین اینسانلاریندان اولوب. صحبت ۱۹۷۰-جی ایللرده نارکوتیک تیجارتینه باشلایان بیر چوخ اینسانین تانیدیغی نارکوبارون پابلو ائسکوباردان گئدیر.
آخار. آز مساوات.کوم-آ ایستینادا اسکوبار حاقیندا بیلمدیینیز ماراقلی فاکتلاری تقدیم ائدیر.
۱ دکابر ۱۹۴۹-جو ایلده دونیایا گلن نارکوبارون، یاشادیغی دؤورده دونیانین ان زنگین اینسانلاری سیاهیسینا گیرمیی باجاریب. مینلرله دوشمنی و ائلجه ده خیلی دوستو اولوب. پابلو اسکوبارین آتاسی کندده معلم ایدی. کاسیب عائلهده بؤیوین نارکوبارون، توریستلره مزار داشلارینی ساتماقلا کریمینال عالمه آددیم آتیب.
داها سونرا آوتوموبیل اوغورلاییب ساتیردی. ۱۹۷۰-جی ایلده نارکوتیک آلوئرینه باشلایان اسکوبار آرتیق تانینیردی. ۱۹۷۵-جی ایلده کلمبییانین مدللین بؤلگهسینده ان بؤیوک نارکوبارون رقیبینی اؤلدورهرک، اؤزو ان بؤیوک اولوب.
۸۰-جی ایللرده آمئریکادا نارکوتیک آلوئرینه ۸۰ فایز نظارت وار ایدی. ان بؤیوک نارکوتیک طلباتی دا ائله آمئریکادا ایدی. اسکوبار آرتیق آمئریکادان کناردا، پورتو ریکو و مکزیکادا دا نارکوتیک آلوئرینه باشلاییر. گئتدیکجه آلیش-وئریش علاقهلری بؤیویوردو.
علاقهلری بؤیودوکدن سونرا نارکوتیک ساتیشینین تشکیلی اوچون اوکیاندا بیر آدادا هاوا لیمانی تیکدیرمیی فیکیرلشیردی. چونکی اسکوبار گئت-گئده دونیانین بیر نؤمرلی نارکوبارونونا چئوریلیردی. باغلانتیلاری آرتیق آسییایا قدر اوزانمیشدی. ۱۹۸۰-جی ایللردن گوجلهنمهیه باشلایان اسکوبار ۱۹۸۹-جو ایلده دونیانین ان زنگین ۷-جی آدامی اولدو. بو حاقدا مشهور «فوربئس» ژورنالی دا یازمیشدی.
اسکوبار دؤولتله پارالل بیر گوجه صاحب ایدی. او، حبس اولوندوغو زامان «منی بوراخسانیز، دؤولتین بوتون خاریجی بورجلارینی باغلایارام» دئیه بیلهجک قدر زنگین ایدی. اسکوبار ایله دؤلت آراسیندا قریبه بیر مناسیبت وار ایدی. قانونسوز ایشلرینی گؤردویو زامان، اونا مانع اولان کلمبییالی حاکم، پلیس، دؤولت آداملاری بیر باشا اسکوبارین امری ایله اؤلدورولوردو. بیر زامانلار پارلامنتین عضوو ده سئچیلمیشدی.
اسکوبار هر نه قدر دونیانین ان زنگین اینسانلاری سیراسیندا اولسا دا، بؤیودویو کندین اینسانلاری، عمومیتله بیر چوخ اینسانلارلا یاخشی مناسیبت قورماغی باجارمیشدی. مکتبلر، خسته خانالار، ایستادیون و پارکلار تیکدیرهرک کولومبییالیلارا دستک وئریب.
اسکوبارین ائوینین حیطینده یئکه بیر زووپارک وار ایدی. ائوینه باسقین اولان زامان پولیسلر همین زووپارکی گؤرنده چاشقینلیغا اوغرامیشدی. چوخلو سایدا گرگدنلری بیر آرادا گؤرن پولیسلر اونلاری سربست بوراخماق قراری وئریب.
ائسکوبار ایلک نارکوتیک آلوئرینی حیاتا کئچیردیی طیارهنی خاطره اولاراق آلیب ساخلامیشدی. داها سونرا خاطرهسینی ابدیلشدیرمک اوچون همین طیارهنی ائوینین گیریشینه قویدورموشدو.
اؤزونه عایید اولان «La Cathedral» آدی ایله بیلینن حبس خاناسینا، ۱۹۹۴-جو ایلده دونیا کوبوکو اوغروندا یاریشاجاق اولان کلمبییانین میللی فوتبول کومانداسینی گتیررک اورادا محبوسلارلا فوتبول ماتچی تشکیل ائتمیشدی. داها سونرا میللی کوماندانین قاپیچیسی اسکوباری زیارت ائتدیینه گؤره کوماندادان قووولوب.
اسکوبار میللی کوماندانی حبس خانایا چاغیرماسینی ایسه بئله ایضاح ائتمیشدی: «اگر «خاچ آتاسی» سیزی یئمهیه دعوت ائدیرسه، گئتملیسینیز».
قیزینی ایسیتمک اوچون ۲ میلیون دوللاری یاندیرمیشدی. اوغلونون دئدیکلرینه گؤره، پلیسدن قاچاراق قیزی ایله بیرلیکده داغ ائوینده گیزلنن اسکوبار، اؤلادینین اوشومهمهسی اوچون ۲ میلیون دوللاری یاندیریب. بعضی ادعالارا گؤره، بو مبلغ ۳ میون اولوب.
ادعالارا گؤره، اسکوبار پولونو دستهلره آییرماق اوچون آیدا ۲۵۰۰ دوللارلیق رزین ایپ آلیرمیش.
آمئریکا و اینترپول طرفیندن هر یئرده آختاریلان اسکوبار آغ ائوین قارشیسیندا شکیل چکدیریب.
نارکوتیک آلوئری ائتدیی دؤورلرده دونیانین ۹۰% نارکوتیک طلباتینی اؤدین اسکوبار، حیاتیندا بیر سیگارئت بله، چکمهییب. اسکوبارین امری ایله ۴ میندن چوخ آدام اؤلدورولوب. بونلاردان چوخو دؤولت آداملاری اولوب. بونا سبب ایسه اونون ایشینه مانع اولمالاری ایدی.
آختاریشدا اولدوغو مدتده آبش و کلمبییایا ساواش آچان اسکوبار هر اؤلدورولن پولیس اوچون مین دوللار اؤدیجیینی سؤیلدیکدن سونرا کلمبییادا ۱۴۷ پلیس اؤلدوروب.
هبس خانادا اولان زامان باشقا بیر هبس خانایا کؤچورولجیینی اؤیرنن نارکوبارون اونا هر مؤوضوعدا کؤمکلیک گؤسترن بیر سیاستچیدن کؤمک ایستهییب. لاکین همین سیاستچی، بو مؤوضودا اونا کؤمک ائده بیلمهیهجهیهنی دئییب. غضبلنهن نارکوبارون سیاستچینین سیاحت ائدجیی طیارهیه بومبا قویدوراراق پارتلاتمیشدی. لاکین جسار گاویریا طیارنین ایچینده دئییلدی. قضا زامانی ۱۱۰ نفر هلاک اولموشدو.
طیاره قضاسی دا داخیل اولماقلا، تشکیل ائتدیی جینایتلر آرتیق اونو نفوذدان سالیردی. او، خالق آراسیندا اولان دستیینی ده ایتیریر. همین دؤورده آمئریکا و کولومبییا حکومتی «اسکوبارین اؤلدوردویو آداملارین یاخینلاری» آدلی تشکیلات دا یاراتمیشدی.
پابلو اسکوبارین ان ضعیف نقطهسی عائلهسی ایدی. کلمبییادا دوغولدوغو کندده گیزلنن نارکوبارونون عائلهسی آمئریکا و کلمبییا حکومتی طرفیندن بیر-بیر حبس اولونماغا باشلادی. اؤلادلاریندان ناراحات اولان اسکوبار حبس اولوناجاغینی بیله-بیله اوغلو ایله تلفونلا دانیشیب.
افسانهنین سونو
کولومبییا حکومتی اسکوباری یاخالایا بیلمک اوچون آمئریکادان دستک ایستهییب. عملیاتا قوشولان آمئریکانین خصوصی تعیناتلی عسگرلری اسکوباری ائوین دامیندان قاچارکن گوله لیرک، اؤلدوروب.
نارکوبارونو اؤلدوردوکدن سونرا اونون مئییتی ایله بیرگه شکیل چکدیرن پلیسلر داها سونرا همین فوتونو پلیس موزه یینده ده سرگیلهییبلر. لاکین بو، اهالی طرفیندن بیر او قدر ده خوش قارشیلانماییب. چونکی اسکوباری نه قدر سئومین وار ایدیسه، بیر او قدر ده سوهن وار ایدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab